EkBass/fiwiki-20250220-pages-articles huggingface dataset:
Kaarle Wikström

Kaarle Wikström (s. 27. marraskuuta 1970) on suomalainen kommodori ja Puolustusvoimien viestintäjohtaja. Wikström valmistui Merisotakoulusta vuonna 1995 ja jatkoi opintojaan Maanpuolustuskorkeakoulussa (ent. Sotakorkeakoulu), jossa hän suoritti yleisesikuntaupseerin tutkinnon vuosina 2005–2007. Uransa alkuvaiheessa Wikström toimi komppanianpäällikkönä ja varapäällikkönä Suomenlahden Laivastossa. Vuodesta 1996 alkaen hän palveli miinalaiva Pohjanmaalla sekä Miinaviirikössä aselajiupseerina ja I-upseerina. Tämän jälkeen hän palasi operatiivisiin tehtäviin laivueupseerina 5. Miinalaivueessa ja myöhemmin miinalaiva Hämeenmaan päällikkönä Saaristomeren meripuolustusalueella. 2000-luvun alussa Wikström siirtyi Merisotakouluun, jossa hän toimi merikadettikurssin johtajana vuosina 2001–2004 ja opettajana 2004–2005. Vuonna 2010 Wikström aloitti Tasavallan presidentin palveluksessa, jossa hän eteni 3. adjutantin tehtävästä aina 1. adjutantiksi vuonna 2014. Wikström on toiminut Maanpuolustuskorkeakoulussa maanpuolustuskurssien johtajana vuodesta 2021 lähtien. Hän on suorittanut opintoja Britanniassa Royal College of Defence Studies -instituutissa vuosina 2020–2021. Hänet ylennettiin kommodoriksi vuonna 2020. Toukokuussa 2024 hänet nimettiin Puolustusvoimien viestintäjohtajaksi. Wikström on perehtynyt erityisesti turvallisuus- ja puolustuspolitiikkaan sekä meristrategiaan. == Lähteet == Luokka:Vuonna 1970 syntyneet Luokka:Suomen merivoimien komentajat
K2-18

K2-18 on Leijonan tähdistön rajojen sisällä oleva punainen kääpiö, joka sijaitsee 124 valovuoden päässä Auringosta. Se on spektriluokaltaan M2.8 ja sen massa on noin 41 % Auringon massasta. Tähden säde on 39 % Auringon säteestä, ja sen pintalämpötila on noin 3 464 K (3 191 °C), eli noin 60 % Auringon lämpötilasta. K2-18 sijaitsee pohjoisella taivaanpuoliskolla, mutta sen kirkkaus on liian heikko, jotta sitä voisi nähdä paljaalla silmällä tai pienellä kaukoputkella. K2-18:n ympärillä kiertää ainakin kaksi eksoplaneettaa. Toinen niistä, K2-18b, sijaitsee 0,16 AU etäisyydellä tähdestä ja sen massa on 8,6 maapallon massaa, ja säde 2,6 kertaa maapallon säde. Planeetan kiertoaika on 32,9 päivää. Toinen tunnettu planeetta, K2-18c, sijaitsee vielä lähempänä, vain 0,07 AU päässä tähdestä, ja sen massa on 5,6 maapallon massaa. Tämä planeetta kiertää K2-18:n 9 päivässä. K2-18 on saanut myös muita nimityksiä, kuten EPIC 201912552 ja 2MASS J11301450+0735180. == Lähteet == Luokka:Punaiset kääpiöt Luokka:Leijonan tähdistö
Lukumaraton

Lukumaraton on tapahtuma, jossa luetaan ääneen yksi tai useampi kaunokirjallinen teos kokonaan tai pitkä ote laajasta teoksesta. Lukijoita on useita, jopa kymmeniä, ja he voivat olla näyttelijöitä tai muita julkisuuden henkilöitä tai tavallisia ihmisiä. Lukumaraton voi olla yleisötilaisuus, televisio-, radio- tai verkkolähetys tai kaikkien näiden yhdistelmä. Lukumaraton voidaan myös julkaista ääni- tai kuvatallenteena. Tampereen Työväen Teatterissa luettiin vuonna 1993 Olli Jalosen romaanitrilogia Johan ja Johan (1989), Isäksi ja tyttäreksi (1990) ja Elämä, ja elämä (1992) lukumaratonissa, joka kesti 29 tuntia 34 minuuttia. Joulukuussa 2023 Norjan yleisradioyhtiö NRK järjesti Jon Fossen saaman Nobelin kirjallisuuspalkinnon kunniaksi 40 tunnin lukumaratonin, jossa 47 näyttelijää luki 40 Fossen näytelmää peräjälkeen. Yleisradio järjesti Suomen itsenäisyyspäivän 2024 alla 18-tuntisen lukumaratonin, jossa 67 suomalaista luki Väinö Linnan Tuntematon sotilas -romaanin sen 70-vuotisjuhlan kunniaksi. Suora lähetys kesti Yle Areenassa torstaista 5. joulukuuta kello 17 perjantain 6. joulukuuta aamupäivään klo 10.45 asti. Lähetys näkyi myös Yle Teemalla klo 17–17.55 ja klo 20 alkaen läpi yön. Kuvauspaikkana oli Tripla-kauppakeskus Helsingin Pasilassa, ja esiintyjien taustana oli ikkunasta näkyvä katunäkymä etelän suuntaan. ==Raamattumaraton== Kristillisissä piireissä on harrastettu samankaltaista toimintaa Raamattumaratonin, lukutalkoiden tai lukuviestin nimellä. Tällöin yleisöllä on vapaa pääsy kirkkoon kuuntelemaan, kun vapaaehtoiset lukevat ääneen Raamattua esimerkiksi puoli tuntia kerrallaan, kunnes lukija vaihtuu. Luku-urakka pyritään usein viemään päätökseen suureen kirkolliseen tapahtumaan kuten pääsiäisyön messuun mennessä. Esimerkiksi Savonlinnan Pikkukirkossa luettiin pääsiäisen 1993 alla Raamattua niin, että jokaisessa kahden tunnin mittaisessa lukuvuorossa oli yksi seurakuntien työntekijä, hänen kutsumansa seurakuntalainen sekä kaksi kutsutun nimeämää lukijaa. ==Muita merkityksiä== Lukumaratoniksi, lukutalkoiksi tai lukuviestiksi kutsutaan myös erilaisia lasten ja nuorten lukutaitoa ja -intoa edistäviä hankkeita, joissa esimerkiksi vapaaehtoiset lukevat lastenkirjoja ääneen tai koululainen sitoutuu lukemaan itsekseen useita kirjoja tietyssä ajassa. ==Lähteet== Luokka:Esittävät taiteet Luokka:Lukutaito
Havukka-ahon ajattelija (veistos)

Havukka-ahon ajattelija on Nina Ternon vuonna 1989 tekemä veistos Sotkamossa Hirvensaaressa Ison Sapsojärven rannalla, Kainuuntien (valtatie 76) varrella. Patsas kunnioittaa sotkamolaisen kirjailijan Veikko Huovisen tuotantoa, johon kuuluu myös romaani Havukka-ahon ajattelija.Havukka-ahon ajattelija; Sotkamo.fi Pronssinen veistos on lähes neljä metriä korkeaVeikko Huovisen muistomerkki sotkettiin törkeästi; IS 2.11.2011. Kirjailija Huovisen Konsta Pylkkäselle kirjoittama lausahdus on kaiverrettu patsaan jalustaan: “Ihmisellä on tässä avaruudessa kusiaisen valtuudet". Veikko Huovinen toivoi, että patsas omistetaan hänen itsensä sijaan hänen tuotannolleen. Huovinen piti hirven ja miehen hahmot sisältävää veistosta komeana. == Lähteet == Luokka:Sotkamo Luokka:Suomen patsaat ja veistokset
Frans Emil Lilja

Frans Emil Lilja (28. heinäkuuta 1882 Mäntsälä – 14. huhtikuuta 1951 Helsinki) oli suomalainen pappi, opettaja ja koulunjohtaja. ==Henkilöhistoria== Liljan vanhemmat olivat poliisikonstaapeli Valerian Lilja ja Ida Aurora Wahlstén ja puoliso vuodesta 1906 Anni Maria Leikas (k. 1950). Lilja valmistui Jyväskylän seminaarista opettajaksi 1904, mutta tuli myös ylioppilaaksi 1911, opiskeli teologiaa ja vihittiin papiksi 1919. Lilja oli kansakoulunopettaja Mäntsälässä 1904–1909 ja Helsingissä 1909–1922, missä hän oli Eläintarhan koulun johtaja 1914–1922 ja Helsingin kansakoulun jatkoluokkien johtaja 1910–1914. Petsamossa hän oli kirkollisten ja kouluasioiden järjestäjä, pappi ja kansakoulun tarkastaja 1921 ja sitten Pohjois-Pirkkalan vt. kirkkoherra 1922–1925. Tultuaan taas Helsinkiin hän oli Helsingin pikkukirkkoyhdistyksen pääsihteeri 1924–1941, papistonapulainen 1922–1941, Paavalin seurakunnan vt. kirkkoherra 1941–1942 ja virallinen apulainen 1942–1943 ja Kallion seurakunnan komministeri 1943–1951. Liljalla oli myös useita luottamustehtäviä. Hän oli Helsingin kaupunginvaltuustoon jäsen vuodesta 1937. Lilja toimitti Helsingin pikkukirkkoyhdistyksen vuosikirjaa 1925–1951 ja Pikkukirkon Joulua 1926–1951. Rovastin arvonimen Lilja sai 1943. (ei-vapaa) ==Julkaisuja== * Suomen evankelis-luterilaisen kirkon katekismus, Helsinki: Valistus, 1920, kansakouluja varten toim. U. Paunu ja F. E. Lilja (myös jatkopainoksia) * Kansakoulun raamatunhistoria, Helsinki: Valistus, 1931, U. Paunun kanssa (myös jatkopainoksia) *Ohjeita opettajille Paunu-Liljan Kansakoulun raamatunhistorian oppikirjan käyttämiseen opetuksessa, Helsinki, 1936, U. Paunun kanssa (uusi painos 1947), 8 s. == Lähteet == Luokka:Suomalaiset opettajat Luokka:Suomen koulujen rehtorit Luokka:Suomen evankelis-luterilaisen kirkon papit Luokka: Helsingin kaupunginvaltuutetut Luokka:Vuonna 1882 syntyneet Luokka:Vuonna 1951 kuolleet
Balkanvuoret (Turkmenistan)

Balkanvuoret () ovat Ison- ja Pienen Balkanin muodostama poimuvuoristo Turkmenistanin Balkanin maakunnassa. Ne sijaitsevat Krasnowodskin ylängön ja Kopetdagvuoriston välisellä alueella ja liittyvät geologisesti Kopetdagiin. Vuoristo ulottuu noin 70 kilometriä kaakosta luoteeseen, ja sen leveys on enimmillään 50 kilometriä. Pohjoisempi Iso-Balkan (Uly Balkan) koostuu useista vuorijonoista. Sen keskiosassa sijaitseva Arlan kohoaa 1881 metrin korkeuteen. Etupäässä kalkkikivestä ja hiekkakivestä muodostuneet pohjoisrinteet ovat jyrkkiä ja loivat etelärinteet rotkojen halkomia. Uzboýn kuivuneen jokilaakson erottama Pieni-Balkan (Kiçi Balkan) on enimmillään 774 metriä korkea, kalkkikivestä ja merkelistä muodostunut vuorijono. Sen voimakkaasti rapautuneilla reuna-alueilla esiintyy paljon karsti-ilmiöitä. Kuivalla aavikko- ja puoliaavikkovyöhykkeellä sijaitsevan vuoriston sademäärä on alle 120 millimetriä vuodessa. Kasvillisuus koostuu etupäässä pujoista ja heinikosta. Yli 800 metrin korkeudessa esiintyy paikoin katajametsiä. Vuorten hyötykaivannaisiin kuuluvat bentoniitti ja kivihiili. Isolla-Balkanilla harjoitetaan karjanhoitoa, jota rajoittaa veden niukkuus. ==Lähteet== Luokka:Turkmenistanin vuoristot
Ensemble Nylandia

Ensemble Nylandia on vuonna 2009 perustettu vanhan musiikin esittämiseen erikoistunut suomalainen soitinyhtye, jonka taiteellisena johtajana toimii sen perustajajäsen cembalisti Matias Häkkinen. Kokoonpano on BarokkiKuopio- ja Aurore – Helsingin Renessanssimusiikkijuhlat -festivaalien residenssiorkesteri. 15-vuotisjuhlavuonnaan 2024 Ensemble Nylandia on tehnyt yhteistyötä muun muassa Avanti!:n, Kymi Sinfoniettan, Lappeenrannan kaupunginorkesterin, Mikkelin kaupunginorkesterin ja Tölöläb-yhtyeen kanssa. Marraskuussa 2024 Ensemble Nylandia esitti Tanssin talossa Francesco Cavallin vuoden 1645 ennen Suomessa esittämättömän oopperan La Doriclea ja 28. marraskuuta 2024 Alba Records julkaisi Ensemble Nylandian levyn Kauneimmat barokkijoululaulut. Kulttuuriyhdistys Ensemble Nylandia ry järjestää Café Barock -konserttisarjoja. Luokka:Suomalaiset orkesterit == Lähteet ==
Ahti Sirkiä

Ahti Olavi Sirkiä (s. 12. heinäkuuta 1943 Ruokolahti) on suomalainen yritysjohtaja, joka on työskennellyt erityisesti kustannus- ja markkinointialan yrityksissä. Sirkiä tuli ylioppilaaksi vuonna 1966 ja suoritti ekonomitutkinnon 1973. Jo opiskeluaikana hän toimi Sairaanhoitajaliiton tiedotussihteerinä, Insinööriuutisten ilmoituspäällikkönä ja Valittujen Palojen myyntipäällikkönä. Vuonna 1973 hän aloitti Yhtyneet Kuvalehdet Oy:n ja sen Kustannusliike Apulehden kanssa perustaman yhteisyrityksen A-lehtien varatoimitusjohtajana ja nimitettiin vuonna 1976 Yhtyneiden Kuvalehtien toimitusjohtajaksi. Sirkiä oli toimitusjohtajana Yhtyneiden jälkeen Kaukomarkkinoissa 1983–1987, Advisor- markkinointiviestintäkonsernissa vuoteen 1990 ja sitten Santa Claus Finland International Oy:ssä. Vuonna 1994 hänet nimitettiin Gummerus-kustantamon toimitusjohtajaksi. Tästä tehtävästä hän jäi eläkkeelle . Myöhemmällä iällä hän on toiminut Kaatuneiden muistosäätiön puheenjohtajana. ==Lähteet== Luokka:Suomalaiset yritysjohtajat Luokka:Vuonna 1943 syntyneet Luokka:Elävät henkilöt
Värimääritys

Värimääritys tarkoittaa elokuvien teossa, videoeditoinnissa tai valokuvauksessa värien muokkaamista tietyn tunnelman tai tarkoituksen yhdenmukaiseen esittämiseen. Värimääritys eroaa värikorjauksesta, jossa kuvia muokataan todellisuutta vastaaviksi. Värimääritystä käytetään osana tarinan kertomista, esimerkiksi lämpimiin tai viileisiin sävyihin. Värimääritys tehdään usein kun muut muutokset on tehty. Värimäärityksellä tehdään yhdenmukainen ilme kun kuvataan eri kulmista ja eri tilanteissa. Elokuvat voivat muuttua lämpimistä sävyistä kylmempiin ja uhkaavampiin sävyjen muutoksilla. == Lähteet == Luokka:Elokuvateknologia
Kihniön vapaaseurakunta

Kihniön vapaaseurakunta on Kihniössä toimiva vapaaseurakunta. Seurakunta on perustettu vuonna 1928. Seurakunnan toimitilat sijaitsevat Kihniön Niskoskylässä Kirkkotiellä. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluu seurakuntatyön ohella lapsi- ja nuorisotyö, vanhustyö, lähetystyö sekä musiikkitoiminta . Keskeistä seurakunnan toiminnassa on jumalanpalvelus. Lisäksi seurakunnassa on pidetty rukouspiirejä sekä yhteistä pyhäkoulua Parkanon kanssa. Vapaakirkollisuus on tullut Kihniöön pääasiassa Kankaanpään ja Parkanon kautta 1900-luvun alkupuolella. Tuolloin muutamat evankelistat pitivät kokouksia. Vapaakirkollisuus sai jalansijaa erityisesti Nisoskylässä. Kihniön vapaaseurakunta on järjestäytynyt vuonna 1928. Vapaaseurakunnan rukoushuone valmistui vuonna 1952 talkootyönä. Se tehtiin puusta käsittäen keittiön ja kokoussalin, joiden pinta-ala on noin 100 neliömetriä. Lisäksi rakennettiin pappila. Vapaaseurakunnalla on lisäksi oma hautausmaa. Seurakunnan johtajina ovat toimineet muun muassa Hermanni Niemi, Ville Niemistö, Arvo Luoma ja Arvo Oksanen. Seurakunnan pastoreina ja saarnaajina ovat toimineet muun muassa Usko Murtonen, Lauri Uitto, Hilding Koivuniemi ja Kauko Kulju. 1900-luvun alussa liikkeen jäsenmäärä oli noin 40–50 ja 1950-luvulle tultaessa seurakunnassa oli noin 300 jäsentä. Seurakunnan toimintaan on osallistuttu myös Nerkoon kylästä, Kankarista sekä Virroilta. == Katso myös == * Luettelo Suomen vapaaseurakunnista * Vapaakirkollisuus Suomessa * Suomen Vapaakirkko == Lähteet == Luokka:Kihniö Luokka:Suomen vapaaseurakunnat
Muzayrib

Muzayrib () on pikkukaupunki Etelä-Syyriassa Daraan maakunnassa. Aikanaan se tunnettiin kokoontumispaikkana pyhiinvaelluksella Mekkaan. Sen asukasluku oli vuoden 2004 väestönlaskennan mukaan 12 640\. ==Maantiede== Muzayrib sijaitsee Etelä-Syyriassa Hawranin historiallisella alueella Daraan maakunnan Daraan piirikunnassa. ==Historia== Osmanien valtakunnan kaudella 1700-luvulla pyhiinvaellusreitti Mekkaan siirtyi Bosrasta idässä länteen Muzayribiin. Eli Smith mainitsee sen pyhiinvaellusreitin varrella vuonna 1838. Pyhiinvaellukselle lähtiät kokoontuivat Muzayribissa ennen matkalle lähtöään. Lähtö oli vuosittain järjestetty tapahtuma. Sen päätti Hijazin rautatien valmistuminen vuonna 1904. Syyrian sisällissodan aikana Muzayribia hallitsivat Bašar al-Assadia vastustavat niin sanotun Eteläisen rintaman taistelijat. Vuonna 2015 hallinnon joukkoja syytettiin kloorikaasun käytöstä Muzayribia vastaan. Hallinnon joukot valtasivat kapinallisten alueet etelässä offensiivilla vuonna 2018. Muzayribissa ja alueella laajemmin tehtiin kuitenkin edelleen iskuja hallinnon joukkoja vastaan. Syyrian kapinalliset valtasivat jällen Muzayribin ja koko Daraan maakunnan joulukuun alussa 2024. ==Väestö== Muzayribin asukasluku oli Syyrian vuoden 2004 cäestönlaskennan mukaan 12 640. ==Lähteet== Luokka:Syyrian kaupungit Luokka:Daraan maakunta
Jakob Karl Gripenberg

Jakob Karl Gripenberg (12. marraskuuta 1721, Turku – 18. maaliskuuta 1800, Luvia) oli suomalainen Ruotsin armeijan upseeri ja valtiopäivämies, Gripenbergin suvun jäsen. Gripenberg sai sotilaskoulutuksensa vapaaehtoisena Karlskronassa ja palveli Porin rykmentissä vuodesta 1741 alkaen. Hän yleni everstiksi vuonna 1786 ja kenraalimajuriksi 1795. Gripenberg johti suomalaisten joukkoja Porrassalmen taistelussa. Gripenberg oli mukana kolmilla valtiopäivillä, 1765-66, 1769-70 ja 1771-72. == Lähteet == Luokka:Suomalaiset kenraalit Luokka:Suomalaiset aateliset Luokka:Ruotsin säätyvaltiopäivien valtiopäivämiehet Luokka:Vuonna 1721 syntyneet Luokka:Vuonna 1800 kuolleet
Jean-François Portaels

Jean-François Portaels, nimi kirjoitettu myös muodossa Jan Portaels (30. huhtikuuta 1818 -2. elokuuta 1895) oli belgialainen taidemaalari ja taideopettaja. Hän maalasi laatukuvia, orientalistisia aiheita sekä muotokuvia. http://www.galeriearyjan.com/en/portaels-jean-francois.htm http://research.rkd.nl/nl/detail/https%3A%2f%2fdata.rkd.nl%2fartists%2f64347 Tuleva taiteilija syntyi varakkaan olutpanimon omistajan pojaksi. Isä halusi pojastaan taiteilijan ja lähetti hänet Brysseliin opiskelemaan Brysselin taideakatemiaan. Portaels sai opettajakseen François-Joseph Navez´n. Hänen opiskelukavereitaan olivat Joseph Stallaert ja Charles de Groux. Navez kutsui oppilaitaan usein maalaamaan myös omaan ateljeeseensa. http://www.pba- auctions.com/lot/22525/5040184? Vuonna 1841 Portaels siirtyi Pariisin taideakatemiaan syventämään opintojaan. Siellä häntä opetti Paul Delaroche. Arvostetun Prix de Romen hän sai vuonna 1842. Vuodet 1843 ja 1847 kuluivat matkusteluun. Hän vieraili Italiassa, Kreikassa, Algeriassa, Marokossa, Egyptissä, Libanonissa, Juudeassa, Espanjassa, Unkarissa ja Norjassa. Kotimaahansa Belgiaan Portaels palasi vuonna 1847. Pian paluunsa jälkeen hän piti suurta yleisösuosiota saaneen näyttelyn Gentissä. Näyttelyn suosion siivittämänä hänet nimitettiin paikallisen taideakatemian rehtoriksi. Myöhemmin suuri yleisö oli erityisen kiinnostunut hänen Raamatun kertomuksia esittävistä maalauksistaan, joita on edelleen Belgian kirkkojen seinillä. Avioliiton hän solmi vuonna 1849 opettajansa Navez`n tyttären kanssa. Pariskunta perusti kotinsa Brysseliin. http://greatbanyanart.com/collections/jean-francois-portaels?sort=artist- a-z&tags;=&p;=1 Belgian hallitus alkoi maksaa 1850-luvulla avustuksia taiteilijoille jotka tekivät maalauksia maan historiasta. Portaels otti myöskin osaa hankkeeseen. Portaels perusti oman ateljeensa jota hän piti vuodet 1858- 1870. Hän otti sinne myös oppilaita. Opettajana Portaels oli suosittu, sillä hän oli ajan oloihin nähden vapaamielinen ja kannusti oppilaitaan löytämään oman tyylinsä. Pohjois-Afrikka kiinnosti häntä edelleen ja hän matkusteli Marokossa vuosina 1870 - 1874. Häntä pidetäänkin nykyään Belgian orientalistisen taiteen perustajana. Portaelsin onnistui luoda taaiteessaan oma tyylinsä. Se tunnetaan viehätysvoimastaan. Nykyään hänet tunnetaan parhaiten itämaisten naisten naisten muotokuvistaan. Ne osoittavat tarkkaa anatomian tuntemusta ja hahmot on koristeltu koruilla ja he pitävät yllään mitä kauneimpia vaatteita. On huomattava, että hän tunsi oman aikansa taidesuuntaukset hyvinkin, mutta ei antanut niiden vaikuttaa omiin töihinsä. Brysselin kuninkaallisen taideakatemian johtajaksi Portaels nimitettiin vuonna 1878. Hän teki syvällisen vaikutuksen oppilaisiinsa, joihin lukeutuivat muiden muassa Théo van Rysselberghe ja Edouard Agneessens. == Viitteet == == Lisää aiheesta == * http://www.artrenewal.org/artists/jean-francois-portaels/1170 Luokka: Belgialaiset taidemaalarit Luokka: Vuonna 1818 syntyneet Luokka: Vuonna 1895 kuolleet
Izra

Izra () on pikkukaupunki Etelä-Syyrian Daraan maakunnassa Lajan alueen reunamalla. Kaupungissa sijaitseva Pyhän Yrjön kirkko lukeutuu maan vanhimpiin edelleen käytössä oleviin kirkkoihin. Kristityt ovat nykyisin suuri vähemmistö kaupungissa. Izran asukasluku oli vuoden 2004 väestönlaskennassa 19 158\. ==Maantiede== Izra sijaitsee Etelä-Syyriassa historiallisen Hawranin Lajan reunamalla Daraan maakunnan Izran piirikunnassa. Izran läheltä kulkee maantie Damaskoksesta pohjoisessa etelään Daraan kaupunkiin. ==Historia== Lajan eli antiikin Trakonitiksen seutu tunetaan esimerkiksi useista hyvin säilyneistä Bysantin valtakunnan kautisista rakennuksistaan. Izrassa sijaitsee vuonna 515 rakennettu Pyhän Yrjön ortodoksinen kirkko, sekä kreikkalaiskatolinen kirkon oven piirtokirjoituksen perusteella vuonna 542 rakennettu Pyhän Eliaksen kirkko. Pyhä Yrjö on tärkeä pyhimys paitsi paikallisten kristittyjen, mutta myös muslimien keskuudessa. Izran Pyhän Yrjön kirkko on Syyrian vanhin tai toiseksi vanhin (Maalulan Pyhän Sergiuksen kirkon jälkeen) edelleen käytössä oleva kirkko. Alueella on raunioita myös vanhemmalta roomalaiskaudelta. Antiikin aikana paikkakunta tunnettiin nimellä Andrea Zorava. Myöhemmät arabimaantieteilijät kuten Yaqut käyttivät nimeä Izra, Zurra tai Zur. Syyrian sisällissodan kapinalliset valtasivat Izran ja koko Daraan maakunnan joulukuun alussa 2024. ==Väestö== Izran asukasluku oli Syyrian vuoden 2004 väestönlaskennassa 19 158. Kaupungin asukkaiden enemmistö on muslimeja, mutta kaupungissa on myös suuri kristitty vähemmistö. Kristityt ovat ortodokseja ja kreikkalaiskatolisia. ==Lähteet== Luokka:Syyrian kaupungit Luokka:Daraan maakunta
Maharda

Maharda () on kaupunki Syyrian Haman maakunnassa lähellä Haman kaupunkia. Sen asukkaat ovat pääasiassa kristittyjä. Mahardan asukasluku oli vuoden 2004 väestönlaskennassa 17 578\. ==Maantiede== Maharda sijaitsee Syyrian Haman maakunnassa Mahardan piirikunnassa noin 23 kilometriä Haman kaupungista luoteeseen. ==Historia== Bysantin valtakunta ja muslimit taistelivat alueesta Orontesjoella, ja myöhemmin sen valtasivat ristiretkeläiset. Šayzarin linnoitus kukkulalla Mahardan pohjoispuolellla teknisesti Šayzarin kaupungin puolella oli tärkeä tukikohta, jota rakennuttivat ristiretkeläisten ohella myöhemmin aijubidit ja Nur al-Din. Mahardan pato Orontesjoella rakennettiin vuosina 1959–1961. Sen yhteydessä toimii vesivoimala. Syyrian sisällissodan puhjettua kaupunki oli Bašar al-Assadin hallinnon käsissä ja sitä tulitettiin usein kapinallisten hallitsemilta alueilta. Paikallisia värvättiin Syyrian asevoimien kouluttamiin paikallisiin puolustusjoukkoihin. ==Väestö== Mahardan asukasluku oli Syyrian vuoden 2004 väestönlaskennan mukaan 17 578. Väestön suuri valtaosa on kristittyjä. ==Lähteet== Luokka:Syyrian kaupungit Luokka:Haman maakunta
J-happo

J-happo (C10H9SNO3) eli 7-amino-4-hydroksinaftaleeni-2-sulfonihappo on sulfonihappoihin ja fenoli- ja aniliinijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden, erityisesti väriaineiden, valmistukseen. == Ominaisuudet, valmistus ja käyttö == Huoneenlämpötilassa J-happo on valkoista tai harmahtavaa kiteistä ainetta. Yhdiste liukenee hieman veteen ja liukoisuus kasvaa lämpötilan noustessa. Aine liukenee hieman myös metanoliin ja petrolieetteriin. Yhdiste reagoi elektrofiilisella aromaattisella substituutiolla. Happamissa oloissa reaktio tapahtuu ortoasemaan aminoryhmään nähden ja emäksisissä oloissa ortoasemaan hydroksyyliryhmään nähden.Gerald Booth: "Naphthalene Derivatives", teoksessa Ullmann's Encyclopedia of Industrial Chemistry, John Wiley & Sons, New York, 2000. J-hapon pKa-arvo on 1,69·10-5. J-happoa valmistetaan sulfonoimalla 2-naftyyliamiinia 2-aminonaftaleeni-5,7-disulfonihapoksi ja kuumentamalla sitä väkevän natriumhydroksidiliuoksen kanssa. J-happoa käytetään useiden atsovärien valmistukseen. Aineesta tuotetaan myös useita muita väriaineteollisuudessa käytettäviä yhdisteitä esimerkiksi N-asetyyli-J-happoa, N-alkyyli-J-happoja ja J-happoureaa. == Lähteet == Luokka:Sulfonihapot
Leon Muggli

Leon Muggli (s. 9. heinäkuuta 2006 Cham, Sveitsi) on sveitsiläinen jääkiekkoilija. Hänen pelipaikkansa on puolustaja ja hän laukoo vasemmalta. Muggli pelaa kaudella 2024–2025 lainasopimuksella Sveitsin NL-liigassa pelaavassa kasvattajaseurassaan EV Zugissa. Mugglilla on NHL-seura Washington Capitalsin kanssa kauden 2026–2027 loppuun saakka ulottuva tulokassopimus. Washington Capitals varasi hänet toisella kierroksella 52. varausvuorolla vuoden 2024 NHL:n varaustilaisuudessa. Muggli on pelannut 60 NL:n runkosarjan ottelua. Näissä otteluissa hän on tehnyt kolme maalia ja 13 syöttöä eli yhteensä 16 tehopistettä. Muggli on pelannut 11 NL:n runkosarjan ottelua. Näissä otteluissa hän on tehnyt yhden maalin ja yhden syötön eli kaksi tehopistettä. Uran tlastot päivitetty 6. joulukuuta 2024. == Lähteet == Luokka:Sveitsiläiset jääkiekkoilijat Luokka:Washington Capitalsin pelaajat Luokka:Washington Capitalsin varaamat pelaajat Luokka:Vuonna 2006 syntyneet Luokka:Elävät henkilöt
Sumbar

Sumbar on Atrekin suurin sivujoki Iranissa ja Turkmenistanissa. Sen pituus on 242 kilometriä ja valuma-alueen laajuus 8 517 neliökilometriä. Joki saa alkunsa Kopetdagvuoriston keskiosasta. Sillä on yli 40 pientä sivujokea, joista ainoastaan Aýydere virtaa Sumbariin jatkuvasti. Jokien vedestä suurin osa käytetään keinokasteluun, minkä takia myös Sumbar kuivuu usein kesällä alajuoksullaan. Alueella harjoitetaan subtrooppista puutarhaviljelyä, ja se on suosittu matkailukohde. ==Lähteet== Luokka:Iranin joet Luokka:Turkmenistanin joet
Hanna Mina

Hanna Mina (; 9. maaliskuuta 1924 Latakia – 21. elokuuta 2018 Damaskos) oli syyrialainen kirjailija.Karen Zraick, Hanna Mina, Syrian Novelist Who Chronicled the Poor, Dies at 94 The New York Times 21.8.2018, viitattu 6.12.2024 Mina asui lapsena alueella, joka joutui Turkin valtaamaksi. Perhe palasi tämän jälkeen Latakiaan. Mina liittyi lapsena vastarintaliikkeeseen, joka vastusti ranskalaista miehitystä. Ennen uraansa kirjailijana hän työskenteli muun muassa satamassa ja lyhytaikaisesti merimiehenä. Vuosina 1941–1951 Mina asui enimmäkseen Syyrian ulkopuolella. Hän vietti muun muassa viisi vuotta Kiinassa, minkä lisäksi hän asui myös Beirutissa ja Euroopassa. Mina kirjoitti varhaisella urallaan radiodraamoja. Vuonna 1951 hän oli perustajajäsenenä Syyrian kirjailijaliitossa.Hanna Mina: Biography Warwick University, viitattu 6.12.2024 Hänen ensimmäinen romaaninsa julkaistiin vuonna 1954. Mina suuntautui poliittisesti vasemmistoon, mutta luopui myöhemmin poliittisesta aktiivisuudesta ja keskittyi kirjoittamiseen. Hän tuli tunnetuksi syyrialaisten merimiesten elämän ja meren kuvauksistaan.Hanna Mina Interlink Publishing, viitattu 6.12.2024 Hän kirjoitti myös syyrialaisten kokemasta köyhyydestä ja puutteesta sekä politiikan vaikutuksista kansalaisten elämään. Mina oli mukana perustamassa Arabikirjailijoiden liittoa 1960-luvun lopussa. Hän kuitenkin erosi siitä vuonna 1995 solidaarisuudesta israelilaisten intellektuellien tapaamisen takia erotettua runoilija Adunista kohtaan. Minan teoksia on käännetty monille kielille. Hänelle myönnettiin vuonna 1990 Al Owais -palkinto. Mina sai viisi lasta. Hänen ensimmäinen poikansa kuoli 1950-luvulla perheen kärsiessä äärimmäisestä köyhyydestä. Toisesta pojasta Saadista tuli näyttelijä. == Lähteet == Luokka:Syyrialaiset kirjailijat Luokka:Vuonna 1924 syntyneet Luokka:Vuonna 2018 kuolleet
Oiva Turpeinen

Oiva Turpeinen (s. 20. heinäkuuta 1942 Jokikylä, Ristijärvi) on suomalainen väestöhistorioitsija ja tietokirjailija, jolle myönnettiin professorin arvonimi vuonna 2003. Turpeinen väitteli tohtoriksi Helsingin yliopistossa vuonna 1986 nälkävuosien väestöhistoriasta. Hän työskenteli Helsingin yliopistossa assistenttina ja tutkijana, kunnes siirtyi vapaaksi tutkijaksi. Tutkijana hän on kirjoittanut monipuolisesti Kainuun paikallishistoriasta, väestöhistoriasta, tekniikan kehityksestä, lastensuojelusta, lääketieteen historiasta, Venäjästä ja lehdistöhistoriasta. Turpeinen sai yhdessä Panu Pulman kanssa Väinö Voionmaa -palkinnon vuonna 1998 parhaasta paikallishistoriallisesta teoksesta, palkinto myönnettiin Pikkukaupungin unelmia: Kajaani 1906–1976 -teokselle. Oulun Historiaseura myönsi hänelle Olaus Magnus -palkinnon vuonna 1995. == Teokset == * * * * * * * * * * * * * * * * * * * * * * * * * * * * * * * * == Lähteet == Luokka:Suomalaiset historioitsijat Luokka:Suomalaiset tietokirjailijat Luokka:Suomalaiset professorin arvonimen saaneet Luokka:Vuonna 1942 syntyneet Luokka:Elävät henkilöt
Yhteinen hyvä

Yhteinen hyvä tarkoittaa laajassa merkityksessään kaikkea sellaista aidosti arvokasta tai merkityksellistä, jonka moni voi jakaa ja joka edistää monen ihmisen onnea, kukoistusta tai hyvinvointia. Politiikassa yhteistä hyvää on perinteisesti pidetty valtiollisen yhteiskunnan ja sen hallinnon, lakien ja politiikkojen oikeudenmukaisena ja todellisena tavoitteena. Yhteinen hyvä oli poliittisen teorian keskeinen käsite vuosisatojen ajan Aristoteleen ajoista keskiajalle saakka, jolloin sitä käsitteli esimerkiksi Tuomas Akvinolainen. Niccolò Machiavellista ja Thomas Hobbesista alkaen yhteisen hyvän ovat vaiheittain korvanneet käsitykset yksilönoikeuksista, henkilökohtaisesta tai ryhmän vallasta sekä utilitaristiset käsitykset mielihyvän tai hyvinvoinnin maksimoinnista, joka ilmaistaan suurimman mahdollisen hyvän tuottamisena mahdollisimman monille. Tämä utilitaristinen paine ilmeni muun muassa nykyajan totalitaristisissa aatteissa, kuten kommunismissa ja fasismissa. Nykyajan liberaalidemokraattisessa maailmassa yhteinen hyvä on jälleen nostettu oikeuksien täydentäjäksi poliittisessa teoriassa ja julkisessa elämässä. == Lähteet == Luokka:Poliittinen filosofia
Ulfat Idlibi

Ulfat Idlibi (; marraskuu 1912 Damaskos – 21. maaliskuuta 2007 Pariisi) oli syyrialainen kirjailija ja feministi.Peter Clark, Obituary: Ulfat Idlibi The Guardian 19.4.2007, viitattu 6.12.2024 Idlibi omaksui nationalistisen katsantokannan Ranskan pommitettua Damaskosta reaktiona syyrialaisten vastarintaan. Hän meni 17-vuotiaana naimisiin Saksassa kouluttautuneen fysiologi Hamdi al-Idilbin kanssa. Idlibi aloitti tarinoiden julkaisemisen lehdissä teini-ikäisenä. Hän sai vuonna 1948 BBC:n arabiankielisen palvelun myöntämän palkinnon novellistaan. Idlibi julkaisi ensimmäisen novellikokoelmansa vuonna 1954. Johdannon siihen teki egyptiläinen kirjailija Mahmud Taymur. Idlibi tuli parhaiten tunnetuksi romaanistaan Dimashq ya Basmat al-Huzn, joka julkaistiin vuonna 1980. Sen englanniksi käännetty versio Sabriya: Damascus Bitter-Sweet julkaistiin vuonna 1995. Syyrian televisiossa esitettiin kirjasta tehty sarja. Idlibi työskenteli myös luennoitsijana ja esseistinä. Monissa hänen kirjoituksistaan käsitellään naisten asemaa. Idlibin poika, pankkiiri Ziad Idilbi kuoli vuonna 1995. Hänellä oli myös toinen poika ja tytär. Idlibi asui vanhoilla päivillään osan ajasta Damaskoksessa ja osan ajasta tyttärensä kanssa Pariisissa. Myös Idlibin setä tai eno Kazem Daghestani oli kirjailija. == Lähteet == Luokka:Syyrialaiset kirjailijat Luokka:Vuonna 1912 syntyneet Luokka:Vuonna 2007 kuolleet
Khaled Khalifa

Khaled Khalifa (; 1. tammikuuta 1964 Urum al-Sughra – 30. syyskuuta 2023 Damaskos) oli syyrialainen kirjailija.Fadia Faqir, Khaled Khalifa obituary The Guardian 27.11.2023, viitattu 6.12.2024 Hwaida Saad, Khaled Khalifa, Syrian Novelist ‘Exiled at Home,’ Is Dead at 59 The New York Times 13.10.2023, viitattu 6.12.2024 Khalifa aloitti runouden kirjoittamisen 15-vuotiaana. Hän opiskeli oikeustiedettä Aleppon yliopistossa ja valmistui vuonna 1988. Hän keskittyi vakavasti kirjoittamiseen suoritettuaan asepalveluksen Damaskoksessa. Khalifa oli vuonna 1990 mukana perustamassa Alef- kirjallisuuslehteä, jonka Syyrian hallinto sulki vuonna 1993. Khalifa julkaisi urallaan kuusi romaania, joissa käsitellään elämää Aleppossa, pelolla kontrolloivaa hallintoa ja sodan runtelemaa maata. Khalifan kolmas romaani julkaistiin Beirutissa vuonna 2008, koska Syyria oli kieltänyt hänen kirjansa. Khalifalle myönnettiin vuonna 2013 Nagoub Mahfouz -kirjallisuusmitali teoksesta La sakakin fi matabikh hadhihi al-madina. Khalifa tuki kansannousua Syyriassa mielenosoitusten alkaessa vuonna 2011. Hän joutui matkustuskieltojen ja pahoinpitelyn kohteeksi. Khalifan romaani Al-mawt 'amal shaq (2016) käsittelee Syyrian sisällissodan aikaa. Tämä teos eteni National Book Award -finalistiksi vuonna 2019. Khalifa teki myös elokuva- ja televisiokäsikirjoituksia. Hänellä oli residenssit Harvardin ja Durhamin yliopistoissa. Khalifa myös maalasi ja oli valmistautumassa näyttelyyn Bahrainissa ennen kuin kuoli sydäninfarktiin 59-vuotiaana. == Lähteet == Luokka:Syyrialaiset kirjailijat Luokka:Vuonna 1964 syntyneet Luokka:Vuonna 2023 kuolleet
Bereket

Bereket (vuoteen 1999 saakka Gazanjyk) on kaupunki ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee lähellä Kopetdagvuoriston luoteisrinteitä 130 kilometriä maakunnan pääkaupungista Balkanabatista kaakkoon. Kaupungissa arvioitiin olevan 21 100 asukasta vuonna 2024. Paikkakunta on syntynyt rautatien rakentamisen yhteydessä vuonna 1895. Siitä tuli kaupunki vuonna 1939. Bereketin kautta kulkee Türkmenbaşyn ja Aşgabatin välinen maantie ja rautatie sekä Kazakstanista Iraniin johtava uusi rautatie. Kaupungissa on rautatieliikenteen yrityksiä, rakennustarvike- ja mattotehdas. Bereket on Karakumin kanavan päätepiste, josta lähtee vesijohto alueen länsiosiin. ==Lähteet== Luokka:Turkmenistanin kaupungit
Qusayr (Syyria)

Qusayr () on kaupunki Syyrian Homsin maakunnassa lähellä Libanonin vastaista rajaa. Sen lähellä on muinaiseen Kadešin kaupunkiin liitetty Tell Nebi Mendin rauniokumpu. Vuoden 2004 väestönlaskennan mukaan sen asukasluku oli 29 818\. Monet asukkaista tosin pakenivat myöhemmin Syyrian sisällissodan taisteluja. ==Maantiede== Qusayr sijaitsee Syyrian Homsin maakunnan Qusayrin piirikunnassa lähellä Syyrian Libanonin vastaista rajaa. Kaupungin vierestä kulkee tie Damaskoksesta Homsin maakunnan läpi kohti maan rannikkoa. Alue kaupungin ympärillä on tasaista viljelymaata. Kaupungin ympärillä on myös joukko pieniä kyliä. ==Historia== Tell Nebi Mendin rauniokumpu Qusayrin luoteispuolella on liitetty muianiseen Kadešin kaupunkiin. Kadeš on puolestaan tunnettu Kadešin taistelusta Egyptin farao Ramses II:n ja heettiläisten kuningas Muwatalli II:n joukkojen välillä vuoden 1275 eaa. paikkeilla. Syyrian sisällissodan puhjettua kaupungin valtasivat Bašar al-Assadin hallintoa vastustavat kapinalliset. Syyrian hallinnon joukot aloittivat suuriluontoisen hyökkäyksen sitä vastaan saden merkittävää tukea Libanonin Hizbollahilta maaliskuussa 2013. Qusayr piiritettiin ja lopulta se vallattiin kesäkuussa 2013. Kaupunki tuhoutui lähes kokonaan ja sen asukkaat pakenivat. Myöhemmin siitä muodostui Hizbollahin joukkojen tukikohta Syyriassa järjestön osallistuessa maan sisällissotaan enenevissä määrin. Sillä oli tärkeä asema yhdyslinkkinä Hizbollahin alueille Libanonin Bekaanlaaksossa. Kaupunki on ollut myös Israelin Hizbollahin vastaisten ilmaiskujen kohde. 8\. joulukuuta 2024 Hizbollah vetäytyi kaupungista Syyrian kapinallsiten edetessä ympäri maata. ==Väestö== Qusayrin asukasluku oli Syyrian vuoden 2004 väestönlaskennan mukaan 29 818. Kaupungin asukkaat olivat pääasiassa sunnalaisia muslimeja, mutta monet heistä pakenivat sisällissodan aikana. Hizbollah esti myöhemmin heidän paluunsa. Ympäröivällä seudulla asuu myös šiialaisia, alaviitteja ja kristittyjä. ==Lähteet== Luokka:Syyrian kaupungit Luokka:Homsin maakunta
Tyrvään pappila

Tyrvään pappila on uusklassismia edustava kivirakennus Sastamalan Vammalassa Liekoveden rannalla lähellä Tyrvään kirkkoa. Sen on suunnitellut tamperelainen rakennusmestari Heikki Tiitola, ja se on valmistunut vuonna 1922. Seurakunnan omistuksessa ollessaan rakennus toimi kirkkoherran virka-asuntona, seurakunnan tilaisuuksien ja toimitusten järjestämispaikkana ja myöhemmin 1980-luvulla seurakunnan virastotalona. Sastamalan seurakunta myi pappilan 2014 yksityiseen omistukseen. Se toimii tapahtumien ja yritys- ja yksityistilaisuuksien järjestämispaikkana. Pappilassa järjestetään esimerkiksi konsertteja. == Puutarha ja veistospuisto == Pappilan puutarhassa on noin 100 nimettyä kasvia, jotka ovat puutarhan kartassa. Alueella on muun muassa seuraavat veistokset: * Ilona Tala 2019, Sunrise * Tiina Torkkeli 2020, Ritariratsut * Veli-Pekka Bäckman 2024, Tyrvään rippikirjatTältä näyttää Tyrvään Pappilan pihassa paljastettu uusi veistos; Tyrvään sanomat 10.10.2024 * Ari Virtanen Laulupuu Myös seuraavien taiteilijoiden teoksia on ollut esillä: Lasse Nissilä, Joni Saarela, Nina Terno ja Arvo Siikamäki.Puutarha, Tyrvaanpappila.fi == Edeltävä pappila samalla paikalla == Samoilla perustuksilla aiemmin sijainnut puurakenteinen pappilarakennus valmistui vuonna 1892. Puupappila tuhoutui sisällissodassa huhtikuussa 1918. == Katso myös == * Luettelo Sastamalan julkisista taideteoksista ja muistomerkeistä, pappilan alueen taidekohteita == Lähteet == Luokka:Sastamalan rakennukset ja rakennelmat Luokka:Veistospuistot
Svensbergin kiviaita

Svensbergin kiviaita on Porin Noormarkussa Harjakankaan kylässä noin 4,5 km päässä Finpyystä. Harjakankaan kylän ajatellaan alkavan Svensbergin kiviaidasta. Kiviaita on nähtävissä Noormarkusta Laviaan johtavan yhdystien 2560 molemmin puolin ja lisäksi osa siitä on tien läheisessä metsässä. Kiviaidan pituudeksi mitattiin vuonna 1930 971,5 metriä. Kiviaitaa alettiin rakentaa hätäaputöinä 1860-luvulla. Kiviaidan materiaalia saatiin pellonraivauksen yhteydessä maasta nousseista kivistä. Aidan rakentajina mainitaan muun muassa Oskar Svensberg ja Nestor Svensberg . Svensbergin kiviaita on yksi Noormarkun paikallishistorian tärkeistä kohteista. Noormarkkulaisilla on runsaasti sanontoja Svensbergin kiviaidasta, kuten "ikuinen kuin Svensbergin kiviaita". Kiviaitaa on sanottu myös Svensbergin suvun hautausmaaksi. ==Lähteet== Luokka:Porin rakennukset ja rakennelmat Luokka:Aidat Luokka:Noormarkku Luokka:Satakunnan historia
Liberian keskuspankki

Liberian keskuspankki (, CBL) on Liberiassa 18. lokakuuta 1999 asetetulla säädöksellä perustettu keskuspankki, joka aloitti toimintansa vuonna 2000. Sitä edelsi Liberian kansallispankki (, NBL).Brief History of the Central Bank of Liberia Central Bank of Liberia, viitattu 6.12.2024 Liberian keskuspankin hallitus koostuu viidestä presidentin nimittämästä ja senaatin vahvistamasta kuvernööristä. Pankin ensimmäisenä pääkuvernöörinä toimi Elias Saleeby. Liberian keskuspankki liittyi Alliance for Financial Inclusioniin elokuussa 2010.Development Finance Central Bank of Liberia, viitattu 6.12.2024 == Lähteet == Luokka:Keskuspankit Luokka:Liberian talous
Gyzylarbat

Gyzylarbat (vuosina 1999–2022 Serdar) on kaupunki ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee Kopetdagvuorten juurella 200 kilometriä maakunnan pääkaupungista Balkanabatista kaakkoon. Kaupungissa arvioitiin olevan 12 000 asukasta vuonna 2024. Paikkakunta on syntynyt rautatien rakentamisen yhteydessä 1800-luvun lopussa. Siitä tuli kaupunki vuonna 1935. Gyzylarbatin kautta kulkee Türkmenbaşyn ja Aşgabatin välinen maantie ja rautatie. Kaupungissa on rautatievaunujen korjauspaja, elintarviketeollisuutta ja mattotehdas. ==Lähteet== Luokka:Turkmenistanin kaupungit
Elvana Gjata

Elvana Gjata (s. 3. helmikuuta 1987 Tirana, Albania) on albanialainen laulaja- lauluntekijä, näyttelijä ja yrittäjä. Gjata on syntynyt ja kasvanut Tiranassa, ja häntä on kutsuttu Albanian musiikin popdiivaksi. Gjata nousi kuuluisuuteen julkaistuaan kaksi studioalbumia: Mamës vuonna 2007 ja Afër dhe larg vuonna 2011. Hän saavutti lisää suosiota julkaistuaan useita singlejä sekä EP-levyjä, kuten levyt 3 (2018) ja Çelu (2021). Gjata on lisäksi saavuttanut monia ykkössijan singlejä Albanian musiikkilistoilla. Gjata on myös saanut lukuisia palkintoja ja tunnustuksia, mukaan lukien kaksi Balkan Music Awards -palkintoa, Festivali i Këngës -palkinnon, neljä Kënga Magjike -palkintoa sekä Top Fest -palkinnon. == Lähteet == Luokka:Albanialaiset laulajat Luokka:Vuonna 1987 syntyneet Luokka:Elävät henkilöt
Miho Nakayama

Miho Nakayama (; 1. maaliskuuta 1970中山美穂の知られざる素顔、そして家族、年の離れた弟の存在 – 6. joulukuuta 2024 Tokio) oli japanilainen näyttelijä ja laulaja.Yukana Inoue, Miho Nakayama, known for 'Love Letter' and a decadeslong music career, dies at 54 Japan Times 6.12.2024, viitattu 7.12.2024 Nakayama työskenteli viihdeteollisuudesta 12-vuotiaasta saakka. Hän nousi suosioon ensimmäisellä singlellään C (1985) ja sai sillä Japanin äänitepalkinnon parhaana uutena esiintyjänä. Vuonna 1986 hänen laulunsa “Tsuiterune Notterune” valittiin yhdeksi Japanin äänitepalkintojen parhaista lauluista. Nakayama oli BBC:n luonnehdinnan mukaan yksi Japanin suosituimmista teini-idoleista 1980-luvulla.Koh Ewe, Japanese star Miho Nakayama found dead at 54 BBC 6.12.2024, viitattu 7.12.2024 Hän esiintyi suosituissa televisio-ohjelmissa, joihin kuuluivat Mama wa Idol! (1987) ja Kimi no Hitomi ni Koishiteru (1989). Nakayama tuli parhaiten tunnetuksi tähtiroolistaan elokuvassa Love Letter (1995), josta hän sai useita palkintoja. Vuonna 1998 hän oli ehdolla Japanin akatemian elokuvapalkinnon saajaksi pääosan näyttelijänä elokuvassa Tokyo Biyori. Nakayama oli aikoinaan naimisissa muusikko Hitonari Tsujin kanssa. Hänellä oli poika. Nakayama löydettiin kuolleena kylpyammeestaan Tokion- kodistaan joulukuussa 2024. == Lähteet == == Aiheesta muualla == * Luokka:Japanilaiset näyttelijät Luokka:Japanilaiset laulajat Luokka:Vuonna 1970 syntyneet Luokka:Vuonna 2024 kuolleet
Pras (artisti)

Prakazrel Samuel Michel (s. 19. lokakuuta 1972 Brooklyn, New York), taiteilijanimeltään Pras, on haitilais-yhdysvaltalainen rap-artisti ja musiikkituottaja. Hänet tunnetaan The Fugees-trion jäsenenä yhdessä Lauryn Hillin ja serkkunsa Wyclef Jeanin kanssa. Yhtye oli suosittu 1990-luvulla, jolloin se julkaisi menestysalbumin The Score (1996). Pras on menestynyt myös soolouralla ja julkaisi kansainvälisen hittisinglen ”Ghetto Supastar” vuonna 1999. Pras ja Jean olivat mukana Queen-yhtyeen menestyskappaleen ”Another One Bites the Dust” remix-versiolla 1998. Pras on esiintynyt myös elokuvissa ja tehnyt dokumentteja sekä web-sarjoja. Pras sai vuonna 2019 syytteen poliittisesta salaliitosta liittyen Barack Obaman vuoden 2012 presidentinvaalikampanjalle tehtyihin laittomiin lahjoituksiin. Lisäksi häntä syytettiin lobbauksesta. Pras todettiin syylliseksi kaikkiaan kymmenessä syytekohdassa huhtikuussa 2023. == Lähteet == Luokka:Yhdysvaltalaiset hip hop -artistit Luokka:Yhdysvaltalaiset muusikot Luokka:Vuonna 1972 syntyneet Luokka:Elävät henkilöt
Behaviour Interactive

Behaviour Interactive (myös bEHAVIOUR tai BHVR) on kanadalainen sekä kanadan suurin, vuonna 1992 perustettu videopelien kehittäjä sekä julkaisija. Behaviour Interactive omistaa 2 studiota Kanadassa: Montrealissa sekä Torontossa. Kanadan lisäksi se omistaa studion myös yhdistyneessä kuningaskunnassa sekä alankomaissa. Yhteensä sillä on yli 1200 työntekijää. Behaviour Interactiven kehittämistä peleistä tunnetuin on vuonna 2016 perustettu Dead by Daylight, jolla on yli 60 miljoonaa rekisteröityä pelaajaa. Behaviour Interactiven asiakkaisiin sekä yhteistyökumppaneihin kuuluu muun muassa Apple, Disney, EA, Google, XBOX Game Studios, Nintendo, Paradox, UBISOFT sekä WB Games. == Tekijänoikeussyyte == Vuonna 2015 Behaviour Interactive kehitti pelin "Fallout Shelter" yhteistyössä Bethesda Softworks yhtiön kanssa. Myöhemmin Behaviour Interactive oli kehittänyt puhelinpelin Westworld, jonka julkaisijana toimi Warner Bros. Interactive Entertainment. Vuonna 2018 Bethesda Softworks haastoi Behaviour Interactiven sekä myös Warner Bros. Interactive Entertainmentin oikeuteen, sillä Westworld peli muistutti Bethesdan mukaan liian paljon Fallout Shelteriä. 3\. tammikuuta 2019 Bethesda julkaisi ulostulon jossa yhtiö kertoi että molemmat osapuolet ovat ratkaisseet asian yhteisymmärryksessä ja että Bethesda on päättänyt vetää oikeussyytteensä pois, näin ollen kaikista syytteistä luovuttiin. Myöhemmin samassa kuussa 15. tammikuuta 2019 Westworldin twitterissä julkaistiin tieto että peli on poistettu iOS App Storen ja Google Playn kaupoista ja että kyseinen peli tullaan sulkemaan lopullisesti 16. huhtikuuta. Samalla ilmoitettiin että kaikki pelinsisäiset ostomahdollisuudet on otettu pois käytöstä ja pelaajien tulee käyttää jo mahdollisesti omistamansa pelivaluutta sulkemispäivään mennessä. Muutama päivä myöhemmin, 25. huhtikuuta Behaviour Interactive kuitenkin ilmoitti että "contrary to some recent speculation, the removal of the Westworld mobile game from the App Store and Google Play was entirely unrelated to the recent settlement with Bethesda. The proximity in time of the two events was purely coincidental.", jossa he siis ilmoittivat että Westworld-mobiilipelin poistaminen App Storesta ja Google Playsta ei liittynyt Bethesdan kanssa tehtyyn sovintoon vaan näiden tapahtumien ajallinen läheisyys oli täysin sattumaa. == Pelejä == Behaviour Interactive Peli Osuus Dead by Daylight Kehittäjä, Julkaisija The Casting of Frank Stone Julkaisija What The Fog Kehittäjä, Julkaisija Meet Your Maker Kehittäjä, Julkaisija Island of Insight Julkaisija Hooked on You Julkaisija Dead by Daylight Mobile Kehittäjä, Julkaisija Flippin Misfits Kehittäjä, Julkaisija Jurassic World: Primal Ops Kehittäjä, Julkaisija Game of Thrones: Beyond the Wall Kehittäjä, Julkaisija == Lähteet == Luokka:Kanadalaiset videopeliyritykset
Paraisten lukio

Paraisten lukio on Varsinais-Suomen maakunnan Paraisten kaupungissa toimiva, vuonna 1981 perustettu pieni suomenkielinen lukio. Syksyllä 2023 Paraisten lukiossa opiskeli 72 opiskelijaa. Syksystä 2023 lähtien lukio on sijainnut kaupungin uudessa kaksikielisessä koulukampuksessa (Oppimiskeskus Brava). Samassa yli 700 koululaisen ja opiskelijan oppimiskeskuksessa toimivat myös Paraistenseudun koulu, Sarlinska skolan, Pargas svenska gymnasium ja ammatillinen oppilaitos Axxell. Tilat ovat oppilaitosten yhteiskäytössä. Paraisten suomen- ja ruotsinkieliset lukiot tekevät yhteistyötä. Paraisten lukion opiskelijat voivat halutessaan valita myös ruotsinkielisiä kursseja. Paraisten lukio pärjäsi vuonna 2023 erinomaisesti STT:n tekemässä lukiovertailussa. Tuolloinen menestys perustui pieneen ylioppilaskirjoituksiin osallistuneiden opiskelijoiden tuloksiin (keväällä 2023 yhdeksän opiskelijaa). ==Lähteet== Luokka:Suomen lukiot Luokka:Paraisten oppilaitokset
Antananarivon kansainvälinen lentoasema

Antananarivon kansainvälinen lentoasema (IATA: TNR ICAO: FMMI) on Madagaskarin pääkaupungin Antananarivon läheisyydessä Ivaton kunnassa sijaitseva kansainvälinen lentoasema. Lentoasema on ollut toiminnassa vuodesta 1967. Lentoasemalle on rakennettu yksi ainoa, 11/29 -suuntainen 3100 metriä pitkä ja 45 metriä leveä kiitotie. Vuonna 2009 kenttää käytti 600 000 matkustajaa, mutta kapasiteetti on 1,5 miljoonaa matkustajaa. == Lähteet == Luokka:Madagaskarin rakennukset ja rakennelmat Luokka:Afrikan lentoasemat Luokka:Madagaskarin liikenne
Pargas svenska gymnasium

Pargas svenska gymnasium on Varsinais-Suomen maakunnan Paraisten kaupungissa toimiva, vuonna 1946 perustettu ruotsinkielinen lukio. Syksyllä 2023 Paraisten lukiossa opiskeli 183 opiskelijaa. Syksystä 2023 lähtien lukio on sijainnut kaupungin uudessa kaksikielisessä koulukampuksessa (Oppimiskeskus Brava). Samassa yli 700 koululaisen ja opiskelijan oppimiskeskuksessa toimivat myös Paraistenseudun koulu, Sarlinska skolan, Paraisten lukio ja ammatillinen oppilaitos Axxell. Tilat ovat oppilaitosten yhteiskäytössä. Paraisten ruotsinkielinen lukio tarjoaa yleislukion täydennyksenä yrittäjyyteen liittyviä opintoja ja mahdollisuuden urheiluharjoitteluun. Paraisten suomen- ja ruotsinkieliset lukiot tekevät yhteistyötä. Pargas svenska gymnasiumin opiskelijat voivat halutessaan valita myös suomenkielisen lukion kursseja. Pargas svenska gymnasium pärjäsi erinomaisesti STT:n vuosien 2023 ja 2024 lukiovertailussa. Myös useana aiempana vuonna lukio on löytynyt Suomen parhaimpien lukioiden joukosta. STT:n lukiovertailuissa paremmuus määritellään opiskelijoiden oppimistuloksena edellisen kolmen vuoden aikana ylioppilaskirjoitusten arvosanoihin verrattuna. Oppilaitokset, joissa opiskelijoiden arvosanat nousevat keskimäärin eniten, saavat parhaimmat arviot. STT:n lukiovertailu ei kerro lukion oppilaiden absoluuttista tasoa ylioppilaskirjoituksissa. Pelkkä yo-tulosten vertailu nostaisi kärkeen erityisesti lukioita, joihin pääsee jo valmiiksi korkean keskiarvon saaneita opiskelijoita. == Lähteet == Luokka:Suomen ruotsinkieliset lukiot Luokka:Paraisten oppilaitokset
Kiinteän olomuodon akku

Kiinteän olomuodon akku () on akkutyyppi, jossa elektrolyytti on kiinteässä muodossa. Tämä eroaa akuista, joissa elektrolyytti on nesteenä, geelinä tai polymeerinä. Kiinteä elektrolyytti käyttää tyypillisesti komposiittimateriaalia. Kiinteän olomuodon akussa tavoitteena on korkea energiatiheys ja parempi turvallisuus. Myös akun elinikä ja latausnopeus ovat paremmat kuin yleisessä litiumioniakussa. Perinteisesti kiinteän elektrolyytin akun valmistus on ollut kallista. Kaupallisesti valmistetut ohutkalvoakut ovat käyttäneet tyhjiötekniikkaa valmistuksessa. == Lähteet == Luokka:Akut
Herman Lindell

Herman Gottfrid Lindell (20. huhtikuuta 1851 Tukholma – 7. helmikuuta 1926 Tammisaari) oli Suomeen asettunut ruotsalaissyntyinen kauppias, yrittäjä ja yritysjohtaja. Lindellin vanhemmat olivat Reinhold Theodor Lindell ja Anna Sofia Liné ja puoliso vuodesta 1888 Aurora Lindström (k. 1929). Lindell oli konttoristi Tukholmassa 1869–1872. Suomeen muutettuaan hän kävi Turussa reaalikoulun ja oli siellä konttoristi 1872–1874. Johan Daniel Stenbergin perustaman J. D. Stenberg & Sönerin konetehtaan konttoristina ja konepiirtäjänä Helsingissä hän toimi 1878–1890. Helsinkiläisen arkkitehtitoimiston yhteyteen 1890 perustetusta piirustustarvikkeiden myymälästä muodostui paperi- ja konttoritarvikeliike, jossa hän ensin työskenteli ja jonka omistaja ja johtaja hän oli 1893–1909. Kun siitä muodostettiin Oy Herman Lindell Ab, hän oli yhtiön toimitusjohtaja 1909–1918, kunnes luovutti johdon pojalleen Helmer Lindellille. (ei-vapaa) == Lähteet == Luokka:Suomalaiset kauppiaat Luokka:Suomalaiset yrittäjät Luokka: Suomalaiset yritysjohtajat Luokka:Vuonna 1851 syntyneet Luokka:Vuonna 1926 kuolleet